
URDHËR
Nr.305, datë 8.5.2020

PËR MËNYRËN E VETËKARANTINIMIN TË PERSONAVE 
QË RIATDHESOHEN

Në mbështetje të pikës 4, të nenit 102, të Kushtetutës, të nenit 7, pika 1 gërma c, të ligjit nr.15/201,“Për parandalimin dhe luftimin e infeksioneve dhe sëmundjeve infektive”, me qëllim parandalimin e përhapjes së COVID-19 në Republikën e Shqipërisë dhe mbrojtjen e shëndetit të popullatës,  

URDHËROJ:

[bookmark: _GoBack]1. Duke filluar nga data 11.5.2020 të gjithë shtetasit shqiptar që riatdhesohen në Republikën e Shqipërisë gjatë periudhës së epidemisë së shkaktuar nga COVID-19, do të vetëkarantinohen në banesë për një periudhe 14 ditore.
2. Mosrespektimi i detyrimit të përcaktuar në këtë urdhër per vetëkarantinim për 14 ditë të personave që riatdhesohen është i dënueshëm sipas legjislacionit në fuqi.
3. Inspektorati Shtetëror Shëndetësor mbikëqyr zbatimin e urdhrit dhe vendos masën e gjobës, sipas legjislacionit në fuqi.
Ky urdhër hyn në fuqi menjëherë.  

